Kyle Platzer

Kyle Platzer (sündinud 4. märtsil 1995 Waterloos Ontario provintsis) on Kanada jäähokimängija, kes mängib ründajana Soome kõrgliigaklubis JYP.

Aastatel 2011–2014 mängis ta Ontario Hockey League'i (OHL) klubis London Knights ja 2014–2015 samasse liigasse kuuluvas Owen Sound Attackis. 2013. aastal tuli ta Knightsiga OHL-i meistriks.https://www.eliteprospects.com/player/126916/kyle-platzer (vaadatud 29.4.2022)

2013. aastal valis Edmonton Oilers ta NHL-i draftis 96. valikuna. 2015. aasta aprillis sõlmis ta Oilersiga kolmeaastase lepingu. Hooaja 2014–15 lõpus debüteeris ta American Hockey League'i (AHL) Oilersi tütarklubis Oklahoma City Barons. Aastatel 2015–2018 mängis ta AHL-i klubis Bakersfield Condors ja hooajal 2018/19 ECHL-i klubis Florida Everblades.

2019. aasta juulis sõlmis ta lepingu Soome kõrgliigaklubiga KooKoo."KYLE PLATZER VAHVISTAA KOOKOO-HYÖKKÄYSTÄ". KooKoo. 10.7.2019. Vaadatud  29.4.2022 Seal mängis ta kaks hooaega ja kogus selle aja jooksul Soome kõrgliigas 70 resultatiivsuspunkti. 2021. aasta mais sõlmis ta üheaastase lepingu Tapparaga."JOUKKUE ON JULKAISTU - TÄLTÄ NÄYTTÄÄ TAPPARA KAUDELLA 2021-22!". tappara.fi. 19.5.2021. Vaadatud 29.4.2022 Hooajal 2021–22 tuli ta Tapparaga Soome meistriks. Seejärel jätkas ta Soome kõrgliigas karjääri JYP-i meeskonnas, millega liitus 2022. aasta mais.

 Viited 

 Välislingid 
 Kyle Platzer hockeydb.com lehel

Kategooria:Kanada jäähokimängijad
Kategooria:KooKoo mängijad
Kategooria:Tappara mängijad
Kategooria:JYP-i mängijad
Kategooria:Sündinud 1995